Maudhui: Mjumbe Jeff Radebe ameahidi kwamba hatua zinachukuliwa kuistisha vurugu zaidi dhidi ya wageni

Rais wa Afrika Kusini, Cyril Ramaphosa ametuma ujumbe huo wa ngazi ya juu kama sehemu jitihada ya kuzihakikishia nchi za Afrika usalama wa raia wake baada ya mfululizo wa mashambulizi ya chuki dhidi ya raia wa kigeni.

Wajumbe maalum wanatarajiwa kufika nchini Tanzania, Ghana, Senegal, Zambia na DRC, kuzihakikishia serikali za nchi hizo kuwa raia wao wapo salama.

Tayari rais wa Nigeria Muhammadu Buhari amekutana na ujumbe huo hapo jana katika ikulu mjini Abuja.

Jeff Radebe akikutana na rais wa Nigeria Muhammadu Buhari

Katika mapokezi ya wageni hao kutoka Afrika kusini, Rais Buhari amesema: "Ukirudi katika matukio ya kihistoria, tulijitolea pakubwa kwa ajili ya Afrika kusini kuwa taifa huru... Uongozi wetu  uliwajibika kwa azma hiyo. Tulijitolea, jambo ambalo vijana wa leo hawawezi  kulitambua."

Ujumbe wake rais Ramaphosa unaoongozwa na aliyekuwa waziri wa nishati Afrika kusini, Jeff Radebe na unawajumuisha pia Balozi Kingsley Mmabolo na Dkt Khulu Mbatha na una jukumu la kuyahakikishia mataifa ya Afrika  kuwa Afrika kusini inawajibikia maadili ya Umoja wa Afrika. 

"Wajumbe hao maalum  wataziarifu serikali za mataifa hayo ya Afrika kuhusu hatua ambazo serikali ya Afrika kusini imechukua kusitisha mashambulio na kuwawajibisha wahusika wa uhalifu huo," taarifa kutoka ofisi ya rais imeeleza.

Rais Cyril Ramaphosa amelaani vurugu hizo na kusema" hakuna maana kwa waafrika kusini kuwavamia wageni"

Mashambulizi ya biashara zinazomilikiwa na wageni nchini Afrika Kusini zimepokelewa kwa hasira kali na wageni ambao wanahisi wanalengwa na kuonewa.

Baadhi ya serikali za mataifa ya kiafrika zimeeleza hofu juu ya raia wake dhidi ya chuki hiyo na kutoa tahadhari juu ya vurugu hizo.

Takriban wiki moja iliyopita mamia ya watu wameonekana wakikimbia na kupora mali za watu katika eneo lenye shughuli za kibiashara na kuchoma moto maduka yanayoaminiwa kumilikiwa na wahamiaji kutoka mataifa ya Afrika.

Ghasia hizo zilianzia katika...\nMaudhui yaliyotangulia yanaweza kufupishwa kama ifuatavyo:
Ujumbe maalum ulioteuliwa na Rais wa Afrika Kusini unazunguka katika nchi mbalimbali za Afrika, ikiwemo Tanzania, kuwasilisha ujumbe kuhusu uwajibikaji wa Afrika kusini kwa uhalifu dhidi ya raia wa kigeni nchini humo.